**Probleme structura liniară și alternativă**

1. Să se scrie un program care citeşte de la tastatură un număr natural şi verifică dacă numărul este par sau impar.
2. Determinați câte sticle de *x* litri cu apă trebuie deschise pentru a umple un vas de *y* litri.
3. Se dau trei numere naturale *a b x*. Să se verifice dacă numărul *x* aparține intervalului *[a,b]*.
4. Să se scrie un program care determină minimul a trei numere întregi.
5. Să se scrie un program care citeşte de la tastatură trei numere naturale și determină diferenţa dintre cel mai mare şi cel mai mic.
6. Se citește de la tastatură un număr natural de *3* cifre. Să se determine câte cifre impare conține.
7. Se citește de la tastatură un număr natural de *3* cifre. Să se stabilească dacă are toate cifrele egale.
8. Se dă un număr natural *n*. Să se determine cele mai mari două numere impare, mai mici decât *n*.
9. Se dă un număr natural *n*. Să se determine cele mai mici două numere pare, mai mari decât *n*.
10. Se dau trei numere naturale *a b c*. Să se determine cea mai mare valoare care se poate obține prin înmulțirea a două dintre numere și adunarea rezultatului cu al treilea.
11. Într-un brad sunt a globuri albe, de două ori mai multe globuri roșii, iar globuri verzi cu *3* mai puține ca numărul de globuri roșii. Câte globuri sunt în total ?
12. Fiind date două numere naturale *x* și *y* determinați valoarea care trebuie adunată la *x* pentru a obține triplul lui *y*.